אין תמונה חופשיתאין תמונה חופשית
**אורְנית רז** (נולדה בשנת 1971) היא מנהלת ודירקטורית, חוקרת בתחומי הסביבה, עמיתת מחקר ב-MIT ופעילת זכויות סביבה ישראלית. ממאי 2020 מכהנת כמנכ"לית תאגיד המיחזור אל"ה.

ביוגרפיה
--------

רז נולדה בשנת 1971 כפר הנוער ימין אורד, לאנשי חינוך שנמנו עם סגל המקום. לאחר מכן עברה עם משפחתה לאילת, שגם בה עסקו הוריה בחינוך. כעבור עשר שנים התיישבה המשפחה במושב תקומה.

היא למדה באולפנת בני עקיבא בערד, והייתה פעילה ומדריכה בתנועת הנוער בני עקיבא. בשירותה הצבאי שמשמה כמפקדת מחלקה (מ"מ) ושוחררה בדרגת סגן.

קריירה
------

רז בעלת תואר דוקטור מהפקולטה להנדסת תעשייה וניהול של הטכניון, והתמחתה בתחומי אסטרטגיה וניהול וכלכלה התנהגותית. אתהפוסט-דוקטורט שלה למדה בבית הספר למנהל עסקים Sloan במכון הטכנולוגי של מסצ'וסטס (MIT), שבארצות הברית. בעת הזו גם זכתה ל"מלגת פולברייט" (Fulbright Scholar Program). כחוקרת ב-MIT פרסמה מאמרים שונים בתחומי הכלכלה, האסטרטגיה והשיווק. היא משמשת כעמיתת מחקר של המוסד עד היום.

בין השנים 2004 ל-2007 ניהלה מיזם מחקרי רחב היקף שעסק בלמידת הרשתות החברתיות כמנגנון להעברת ידע בין חוקרים ומדענים בתעשיית הביו-טכנולוגיה. המיזם נערך ב-MIT בשיתוף ביה"ס למנהל עסקים, המרכז ליזמות ב-MIT, הפקולטה לביולוגיה והפקולטה לכימיה, והשתתפו בו מאות אנשי מקצוע, ביניהם: מדענים, חוקרים, מהנדסים ואנשי אדמיניסטרציה.

במקביל, בשנת 2004 ייסדה רז רשת חברתית אינטרנטית של קהילת חוקרים בינלאומית בתחומי הניהול בשם "IsraelNetwork". הקהילה הורכבה מכ-100 חברי אקדמיה, ישראלים וכאלה בעלי זיקה ישראלית ופועלת למעבר ידע רלוונטי בין החוקרים.

בשנת 2007, לאחר שובה לישראל, מונתה למנכ"לית הארגון לחקלאות ביולוגית אורגנית בישראל. בתפקיד זה פעלה לקידום חקיקה "ירוקה" ולמען הקמת מיזמים סביבתיים ופרויקטים חדשים בתחום. בהמשך הקימה את העמותה לקידום הסביבה האורגנית בישראל והיא פעילה בה עד היום. כמו כן, היא הייתה חלק מהגרעין המייסד של שדולת חוף הכרמל, וחלק מהצוות שניסח את האמנה הסביבתית-חברתית "אמנת חוף כרמל". בנוסף, היא הייתה בין יוזמי כתיבת תקנות החוק האורגני וביצוען.

במאי 2010 הקימה את השוק האורגני במתחם "התחנה" שליד שכונת נווה צדק שבתל אביב.

בשנת 2012 זכרתה בפרס הגלובוס הירוק.

במהלך הקריירה שלה שימשה במגוון תפקידי ניהול בכירים במשק הישראלי והייתה בין הנשים שכיהנו כיו"ר דירקטוריון ברשות החברות הממשלתיות.[דרוש מקור] בין תפקידיה כיהנה כמנכ"לית איגוד תעשיות המזון בישראל (בשנים 2013–2015), ומשנת 2020 מכהנת רז כמנכ"לית תאגיד המחזור אל"ה.

במקביל, בשנים האחרונות רז פועלת כדי ליישם את הידע המחקרי בתחומי הסביבה בענפי התעשייה והחקלאות בישראל. בין היתר, ביוזמתה הופעלה סדרה של נהלים "ידודותיים", שמסייעים לאכוף את נושא החקלאות האורגנית מול מגדלים או יצרנים בישראל, במסגרתה מקבלים החקלאים מדריך זכאי וסמל מיוחד.[דרוש מקור]

רז נכללה ברשימת "40 הצעירים המבטיחים" של הירחון "דה מארקר".

חיים אישיים
-----------

נשואה לאיתן רז, מתגוררת בניר עציון ואם לארבעה.

תפקידים ציבוריים
----------------

* יו"ר ועדת התקנים האורגניים בישראל.
* חברה בהנהלה הציבורית של המנהלה להסמכת גופי בקרה, בשירותים להגנת הצומח, במשרד החקלאות.
* חברה בהנהלת התאחדות החקלאים.
* חברה בדירקטוריון אגריאור.
* יו"ר דירקטוריון המועצה הישראלית לצרכנות.
* חברה בוועדת פטורים ומיזוגים ברשות ההגבלים.
* חברה בוועדת הביקורת של "עמותת ידידי פולברייט".
* מנכ"לית המוסד לבטיחות ולגיהות
* מנכ"לית תאגיד המחזור אל"ה.

מבחר ממחקריה (באנגלית)
----------------------

Raz, O. (2016), **The Power of Reciprocal Knowledge Sharing Relationships for Startup Success.** Journal of Small Business and Enterprise Development With Allen T. Gloor P. Woerner S. and Fronzetti A.

Raz, O. (2010),**Continuous punishment and the potential of gentle rule enforcement,** Behavioural ProcessesWith Erev E. Ingram P. and Shani D

Raz, O. (2010), **The Virtual Mirror Reflecting on Your Social and Psychological Self to Increase Organizational**. International Studies of Management and Organization, Creativity and Innovation. With P. Gloor, Oster, D. Pentland, A. Schoder, D.

Raz, O.(2010), **Does geographic clustering still benefit high tech new ventures? The case of the Cambridge/Boston biotech cluste**r. In Innovation in Complex Social Systems. With Thomas J. Allen, and P. Gloor.

Raz, O.(2008), Size Counts": the **Effect of Queue Length on Choice Between Similar Restaurants**. Advances in Consumer Research. With Ert E.

Raz, O. (2007), **The Dynamics of Communication Patterns within a Biotech Cluster:** A Simple Method for Studying a Complex Relationship. The International Journal of Technology and Information Management Education With Allen. T and Meital S.

Raz, O. (2006), How to Make IT Work: **Cognitive Perspectives for Better Information Technologies Performance.** European Management Journal. **With Goldberg A.**

Raz, O. (2005), **Size Really Matters – New Insights for Startups’ Survival**, Management Science (2005). With P. Gloor

Raz, O. (2001), **Corporate Social Capital and Strategic Isomorphism:** The Case of the Israeli Software Industry", Research in the Sociology of Organization With Shaul Gabbay and Ilan Talmud

**Book Chapter,** Raz, O. **(2010): Innovation is regional - the case of Cambridge/ Boston BIOTECH cluster**. Innovation in Complex Social Systems (Routledge Studies in Global Competition). With Thomas J. Allen, and P. Gloor.

קישורים חיצוניים
----------------

 פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: יש להתאים לסגנון המקובל בסעיף זה.
* הכתבות של אורנית רז במדור "כלכלה ירוקה", באתר ynet
* עמירם כהן, אורנית רז - מנכ"לית הארגון לחקלאות אורגנית - חושפת הכל על תעשיית הירקות והפירות האורגניים, באתר TheMarker‏, 16 במאי 2007
* שישבת עם אורנית רז, ידיעות אחרונות
* אשת השבת אורנית רז, לאשה
* אביב לביא, שירי כץ, מסביב לכנסת, באתר הארץ, 31 באוקטובר 2007
* עמירם כהן, תפוקת החקלאות האורגנית בישראל ב-2007 - מיליארד שקל, באתר TheMarker‏, 2 באפריל 2008
* עמירם כהן, הולכת בשדות, באתר הארץ, 16 במאי 2007
* אביב לביא, סופשבוע, הברזים נסגרים אך הפחד וחצאי האמיתות מטפטפים, באתר nrg‏, 19 ביולי 2008
* הישגי בוגרים קרן חינוך ארצות הברית ישראל
* מפריחים את השממה - באורגני התאחדות חקלאי ישראל
* ליטל רוזנשטיין, מי הבוס? כך נראים חייהן של מניקות קרייריסטיות, באתר nrg‏, 29 ביולי 2009
* מחקר: אשכולות ההיי-טק מקדמים את החברות השותפות, באתר TheMarker‏, 12 במאי 2010
* גיא גרימלנד, יזם - רשתות חברתיות כבר ניסית?, באתר TheMarker‏, 11 במרץ 2007
* הכי ציוני, הכי עסקי, הכי בריא, הכי כלכלי(הקישור אינו פעיל), חוף כרמל 2008
* נשים חושבות ירוק(הקישור אינו פעיל), מגזין, מאי 2011
* אתר למנויים בלבד ד"ר אורנית רז, החקלאות האורגנית היא לא "דת", באתר TheMarker‏, 21 במרץ 2013

הערות שוליים
------------

1. ↑  חוק זה משנה את פני התקינה הצרכנית בישראל כיוון שהתקינה האורגנית כפופה כיום ללשון החוק. חוק זה משמש כנקודת ייחוס לחוקים צרכניים נוספים שעומדים על סדר היום בתחום המזון הרגיל.
2. ↑  שוק אורגני ייחודי במתחם התחנה בתל אביב.
3. ↑  הישגי בוגרים, תוכנית פולברייט